BSBM รายได้ขายหด! กดกำไร Q2 วูบ 32% เหลือ 16 ล้าน
BSBM รายได้ขายหด! กดกำไรไตรมาส 2/65 วูบ 32% เหลือ 16 ล้าน จากช่วงเดียวกันของปีก่อน 24 ล้าน ฟากงวด 6 เดือนแรกกำไรแตะ 27 ล้าน 
BSBM รายได้ขายหด! กดกำไรไตรมาส 2/65 วูบ 32% เหลือ 16 ล้าน จากช่วงเดียวกันของปีก่อน 24 ล้าน
9 ส.ค. 2565

บริษัท บางสะพานบาร์มิล จำกัด (มหาชน) หรือ BSBM รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยกำไรลดลงเนื่องจากรายได้จากการขายในไตรมาส 2/2565 อยู่ที่ 347.8 ล้านบาท ลดลงร้อยละ 6.2 จากไตรมาสเดียวกันของปี 2564 ที่มียอดขายอยู่ที่ 371.0 ล้านบาท อันเป็นผลมาจากปริมาณการขายที่ลดลงร้อยละ 22 ในขณะที่ราคาขายเฉลี่ย เพิ่มขึ้นร้อยละ 20 จากราคาตันละ 23, 270 บาท ในไตรมาส 2 ของปี 2565 มาเป็นราคาตันละ 27,970 บาทในไตรมาส 2 ของปี 2565 ในไตรมาส 2 ของปี 2565 แม้ว่าราคาเหล็กเส้นจะมีคาสูงกว่าปี 2564 แต่ราคาบิลเล็ตก็ปรับตัวสูงขึ้น (ต้นทุนของบิลเล็ตมีสัดส่วนสูงถึงประมาณร้อยละ 85-90 ของต้นทุนขาย)
จากผลที่กล่าวมาข้างต้น ทำให้บริษัทฯ มีผลการดำเนินงานไตรมาส 2 ของปี 2565 มีกำไรสุทธิ 16.6ล้านบาท ลดลงจากไตรมาสเดียวกันของปีก่อน ซึ่งมีผลกำไรสุทธิ 24.3 ล้านบาท สำหรับผลการดำเนินงานครึ่งปีแรกของบี 2565 บริษัทฯ มีกำไรสุทธิ 27.5 ล้านบาท ลดลงจากช่วงเดียวกันของปีก่อน ซึ่งมีผลกำไรสุทธิ 65.2 ล้านบาท